Diari Oficial de la Generalitat Valenciana


Sumari del DOGV 2314, del 20-07-1994 (1994/832015)

DECRET 132/1994, de 5 de juliol, del Govern Valencià, pel qual s'aprova la concessió d'un aval de la Generalitat Valenciana a la Universitat Politècnica de València.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/05/132/dof/vci/html**

### Dades del document

Número de DOGV
:   2314

Data del DOGV
:   20-07-1994

Secció del DOGV
:   DISPOSICIONS GENERALS

Número del document
:   1994/832015


Data del document
:   05-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 132/1994, de 5 de juliol, del Govern Valencià, pel qual s'aprova la concessió d'un aval de la Generalitat Valenciana a la Universitat Politècnica de Valencia. [94/4964]  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 6/1993, de 31 de desembre, de Pressupostos de la Generalitat Valenciana per a l'exercici 1994, recull en l'article 15.2 una consignació de crèdit per a la concessió d'avals, per a les operacions de crèdit concertades per entitats o empreses, fins a un límit de 8.000 milions de pessetes.  
Basant-se en la normativa esmentada, a proposta del conseller d'Economia i Hisenda, i amb la deliberació prèvia del Govern Valencià en la reunió del dia 5 de juliol de 1994,  
DECRETE:  
Article únic  
Autoritzar el conseller d'Economia i Hisenda per a la firma d'un aval de tresoreria a favor de la Universitat Politècnica de València, destinat a garantir una operació de crèdit, fins a un límit de 500 milions de pessetes de principal, que s'ha de formalitzar amb el Banc de Valencia, segons les estipulacions contingudes en els annexos d'aquest decret.   
València, 5 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ  
ANNEX I   
Valencia, ... de ... de 1994.  
El Sr. Aurelio Martínez Estévez, conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 132/1994, de 5 de juliol, del Govern Valencià, concedeix un aval a la Universitat Politècnica de Valencia, com a garantia d'una operació de crèdit, fins a un límit de 816.700.367 de pessetes de principal, que s'ha de formalitzar amb el Banc de Valencia, a un termini de cinc anys i tipus d'interès variable, amb referència al MIBOR a tres mesos més un diferencial de 0,2 punts.  
Les condicions de l'aval seran les que a continuació es detallen:  
1. Aquest aval es destinarà a garantir el crèdit esmentat amb la finalitat d'adquirir els terrenys necessaris per a l'ampliació del campus de la Universitat Politècnica de Valencia.  
2. Aquest aval garanteix la totalitat del principal del préstec i els interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El conseller d'Economia i Hisenda, Aurelio Martínez Estévez.  
ANNEX II  
Contracte d'aval entre la Generalitat Valenciana  
 i la Universitat Politècnica de Valencia  
D'una banda el Sr. Aurelio Martínez Estévez, conseller d'Economia i Hisenda de la Generalitat Valenciana, i de l'altra el Sr. Justo Nieto Nieto, rector de la Universitat Politècnica de València  
EXPOSEN  
1. El Govern Valencià, en virtut de les competències que li confereix la legislació vigent, i a proposta del conseller d'Economia i Hisenda, autoritzà mitjançant el Decret 132/1994, de 5 de juliol, la concessió d'un aval a la Universitat Politécnica de Valencia per a garantir una operació de crèdit, fins un límit de 500 milions de pessetes de principal, que s'ha de formalitzar amb el Banc de Valencia, a un termini de cinc anys de duració.  
2. Les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els termes i les condicions de la garantia prestada; per a la qual cosa, lliurement i voluntàriament, convenen subscriure aquest contracte d'acord amb les clàusules següents.  
CLÀUSULES  
Primera   
La Generalitat Valenciana es compromet a avalar la Universitat Politècnica de Valencia en els termes establerts en el Decret 132/1994, de 5 de juliol, del Govern Valencià.   
Segona  
Per la prestació de la garantia descrita en concepte d'aval, la Universitat Politècnica de Valencia es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera  
La Universitat Politècnica de Valencia es compromet a trametre a la Conselleria d'Economia i Hisenda els seus estats pressupostaris i financers anuals i l'auditoria d'aquests.  
Quarta  
L'entitat avalada es compromet expressament a presentar justificació documental de la destinació de l'import avalat, a facilitar la inspecció i el control de la Conselleria d'Economia i Hisenda per tal de comprovar-ho, i també de la solvència de l'entitat garantida.  
Cinquena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 132/1994, de 5 de juliol, del Govern Valencià, i amb les reserves de drets que s'estableixen en la normativa general de l'Estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.   
Les despeses que es puguen produir com a conseqüència de l'exercici de les accions derivades d'aquest contracte seran en tot cas a compte de l'avalat.  
Valencia, ... de ... de 1994.  
El conseller d'Economia i Hisenda, Aurelio Martínez Estévez; El rector de la Universitat Politècnica de Valencia, Justo Nieto Nieto.


Còpia Permalink ELI